**Nota informativă**

**la modificarea și completarea**

**Hotărârii Guvernului nr. 1009 din 1 septembrie 2006**

**I. Argument**

Proiectul Hotărârii Guvernului cu privire la modificarea și completarea Hotărârii Guvernului nr. 1009 din 1 septembrie 2006 este elaborat de către Ministerul Educației, Cuturii și Cercetării în contextul amplificării rolului studenților în activitatea academică a instituției.

Modificarea și completarea hotărîrii Guvernului nr. 1009 din 1 septembrie 2006 *cu privire la cuantumurile burselor, altor forme de ajutoare sociale pentru studenţii din instituţiile de învăţămînt superior, elevii din instituţiile de învăţămînt profesional tehnic postsecundar şi postsecundar nonterţiar, profesional tehnic secundar şi persoanele care studiază în învăţămîntul postuniversitar*, rezultă din necesitatea aducerii în concordanță cu prevederile Codului Educației.

**II. Esența proiectului**

Proiectul prevede:

* Asigurarea participării membrilor autoguvernanței studențești în procesul de acordare a burselor de studii în cadrul instituției de învățământ superior.
* Asigurarea a 10% din numărul total de burse de studii acordate instituției de învățămînt superior pentru decizia doar a membrilor autoguvernanței studențești.

**III. Costul implementării.**Implementarea proiectului propus nu necesită cheltuieli financiare suplimentare și se încadrează în limita bugetului aprobat.

**IV. Impactul implementării**

Participarea membrilor autoguvernanței studențești la procesul de acordare a burselor de studii va contribui la o mai bună calitate a învățământului și a performanței academice ale studenților.

**Ministru Monica BABUC**